Hou jou tenkie vol | SKRYWERS SKRYF
← Die liefde – dis wetenskap én waansin (1)
Die liefde: Dis wetenskap én waansin (2) →
Hou jou tenkie vol
'n Skrywer het onlangs gekla dat sy 'uitgeskryf' is, geen idee het vir 'n nuwe boek nie en dat inspirasie ontbreek. Dit gebeur met ons almal die een of ander tyd. Hoe nou gemaak?
Gary Player het gesê: "The harder I practise, the luckier I get." Enigiets is so. Hoe harder jy daaraan werk, hoe beter sal jy vaar. Groot musikante oefen elke dag, al is hulle hoe goed. Beroemde dansers moet elke dag vir ure lank hul passies oefen om fiks en vaardig te bly.
Wat moet skrywers doen? Aanhou en aanhou skryf? Sekerlik ja, maar jy het ook nodig om jou batterye soms te herlaai. Hoe doen jy dit? Skrywers moet hulle ambag beoefen en bestudeer, nie net deur te skryf nie, maar om alles wat hulle moontlik kan oor die onderwerp te lees en te leer. Daar bestaan wonderlike boeke wat ons kan lees om meer oor ons gekose kunsvorm te leer.
Kom ons stel 'n lys van sulke boeke saam. Klik hier bo aan die bokant van die blogopskrif op 'Boeke oor skryf' en voeg boeke wat jy kan aanbeveel by ons lysie by. Onthou om die skrywer te noem sodat ons dit kan in die hande kry as ons dit graag wil bekom.
By Madelie Human • Posted in Inligting vir skrywers,Inspirasie,Skryfdinge,Skryfwenke,Skrywerontwikkeling